ઉલ્લેખનીય છે કે, જસદણ તાલુકાના આટકોટ ગામે બાયપાસ ચોકડી નજીક આટકોટ પોલીસ દ્વારા વાહનચાલકો પાસેથી ખુલ્લેઆમ હપ્તા ઉઘરાણા કરાતા હોવાની લોકોમાં બુમરાણ ઉઠી હતી. પરંતુ આજદિન સુધીમાં ઉચ્ચ પોલીસ અધિકારીઓ દ્વારા હપ્તાનાં ઉઘરાણા કરનારા પોલીસકર્મીઓ વિરુદ્ધ કોઈ જ પગલા લેવામાં આવતા ન હોવાથી વાહનચાલકોમાં ભારે નારાજગી ઉઠવા પામી હતી. ત્યારે ભાવનગર એસીબીની ટીમે આટકોટનાં આર્મ્ડ હેડ કોન્સ્ટેબલને રૂ. 200ની લાંચ લેતા રંગેહાથે ઝડપી પાડતાં વાહનચાલકોએ એસીબી પોલીસની કામગીરીને બિરદાવી હતી.